### Beslutningstema

Gensidig orientering fra henholdsvis udvalgsformand, forvaltning og udvalgsmedlemmer, der er medlem af diverse råd.

### Sagsfremstilling

1. Orientering fra udvalgsformanden

2. Orientering fra udvalgsmedlemmer, der er medlemmer af diverse råd

3. Orientering fra forvaltningen

Bosætning
Der sker flere spændende ting på bosætningsområdet. Den årlige tilflytterbrunch blev i år afholdt i Løgumkloster med ca. 190 deltagere, hvor der var flere danske deltagere end i årene forud. Derudover deltager Tønder Kommune i et større tiltag:
- De sønderjyske kommuner samarbejder om en bo- og jobmesse den 13. september 2024 kl 12-15 i [adresse], [adresse]. Ud over udstillere vedrørende bosætning forventes ca. 80 sønderjyske virksomhedsdeltagere på messen. Det er første gang de sønderjyske kommuner går sammen om tiltaget. Det vil efterfølgende blive evalueret med henblik på, at det kan gå på skift i kommunerne.
- I juli og august har Tønder Kommune en Flyt til Tønder-annoncering i [adresse] Se bladet, der er gratis tilgængeligt i DSB togene. Annoncen ledsages af plakater, postkort og et banner på [adresse]. En QR kode vil henvise til <[adresse]>. Der vil også i en periode være løbende indslag på sociale medier.

Ladestandere til el-cykler
Der er modtaget tilsagn fra Vejdirektoratets pulje til ladestandere til opsætning af ladestandere på fire lokaliteter i Tønder Kommune. Der opstilles i Tønder, Højer, Skærbæk og [adresse].

Møde med Danske forsamlingshuse
Forsamlingshusforeningen har et ønske om et tættere samarbejde med kommunerne, efter at brugen af forsamlingshusene er forandret på bagkant af corona. Forsamlingshusene benyttes i stigende grad til fællesskaber, foreningsmøder, foredrag og mødested og i mindre grad til privatfester. Der blev især talt meget om de kommuner, der støtter forsamlingshuse med driftsmidler. Disse kommuner har et ønske om at holde forsamlingshuse åbne for foreninger og laug. Når foreninger mødes i det lokale forsamlingshus, og ikke i private hjem, har det vist sig at understøtte nye samarbejder i de landsbyer, der har åbnet op.
Forvaltningen foreslår derfor at invitere 2-3 repræsentanter fra foreningen til en drøftelse i forbindelse med et kommende udvalgsmøde. Drøftelsen kan tage udgangspunkt i vedlagte oversigt over tilskud i andre kommuner.

Dialogmøde med lokalråd
Den 23. oktober 2024 er der planlagt dialogmøde for Klima-, Vækst- og Udviklingsudvalget, Teknik- og Miljøudvalget og kommunens lokalråd. I den forbindelse beder forvaltningen om udvalgsmedlemmernes input til emner, der kan drøftes med lokalområderne. Klimatiltagene "Hver By tæller" og "klimafamilier" har i år været i fokus i kommunikationen og samarbejdet med lokalrådene. Forvaltningen foreslår at fastholde det fokus, mens der samtidig sættes fokus på at understøtte indsatser lokalt, der forbedrer og understøtter et bedre samarbejde mellem foreninger og bedre lokal kommunikation, herunder digital tilstedeværelse og analoge udgivelser af f.eks. lokalblade. Kommunikation er afgørende for, at lokalområderne oplever succes med deres indsatser.

Landdistriktsforskningens Dag 2024
Landdistrikternes Fællesråd inviterer til dette arrangement den 2. oktober 2024 kl. 9.30-15.30 i Randers.

I år sættes fokus på temaet: Frivillighed og Civilsamfund - Fundamentet for at sikre levedygtig udvikling i landdistrikterne?

Programmet offentliggøres senere. Tilmelding på dette link eller til forvaltningen: <[url]>

Klimafolkemødet 2024
Klimafolkemødet holdes den 28.-31. august i Middelfart. Programmet kan ses på dette link: [Program ([url])]([url])

### Indstilling Kommunaldirektøren indstiller,

|  |  |
| --- | --- |
| at | orienteringen tages til efterretning. |

### Beslutning

Udover ovenstående orienteredes om følgende:

Formanden: VE-selskabet.

Næstformanden: Forsvarets høringssvar til VE-projekter.

Forvaltningen:

Dialogmøde med Danske Forsamlingshuse til et kommende udvalgsmøde.

Møde med landsbyforeningen i [adresse].

Idé til byudvikling.